Gică Popescu îl apără pe Ianis Hagi după numeroase atacuri la adresa jucătorului.
Vali Moraru, Florin Răducioiu și Dumitru Dragomir au comentat dur ultimele prestații ale lui Ianis Hagi. Gică Popescu îl apără pe tânărul fotbalist, spunând că este singurul jucător analizat "la sânge". Gică Popescu: "O atitudine incorectă față de el. De ce ? Pentru că îl cheamă Hagi?".
După prestaţiile neconvingătoare din ultimele meciuri ale naţionalelor de fotbal ale României, Ianis Hagi a fost dur criticat de mai mulţi oameni din fotbalul românesc.Critici asupra lui Ianis Hagi"Ianis Hagi n-a făcut absolut nimic. N-a fost nici măcar pe teren" – Vali Moraru, realizator Digi Sport."Ianis a fost slab cu Danemarca, asta e opinia mea" – Florin Răducioiu, fost internaţional."Nu-l mai criticaţi pe Hagi! În loc să facă altceva, el să facă forţă în picioare. N-are forţă în picioare! Loveşte bine mingea cu ambele picioare, pasează bine, dar e zero în lupta cu adversarul pentru că n-are forţă în picioare" – Dumitru Dragomir, fostul preşedinte al LPF.Gică Popescu, de partea lui IanisPreşedintele Viitorului, Gică Popescu nu a ezitat să îi ia apărarea lui Ianis după prestaţiile acestuia sub tricolor. Popescu a spus că e singurul jucător tras atât de tare la răspundere şi consideră că primeşte atâtea critici din cauza numelui pe care îl poartă."Nu ştiu dacă e un sistem care nu îl avantajează, dar ce mi se pare interesant e că atâtea tunuri sunt puse pe Ianis, ceea ce mie mi se pare deplasat. Atâta lume este pusă pe Ianis… Dumnezeule! De parcă doar Ianis e la echipa naţională. Rădoi nu are nicio problemă cu Ianis, iar Ianis nu are cum să aibă o problemă cu Mirel Rădoi. Atât s-a interpretat şi disecat acea declaraţie a lui cu mingea…", a declarat fostul căpitan al celor de la Barcelona.Fostul internațional și unul din cei mai mari sportivi români din toate timpurile susține că Ianis Hagi este atât de criticat din cauza numelui pe care îl poartă. În opinia lui, toată lumea îl vede pe Ianis ca pe un "Messia", dar nu se poate pune atâta presiune asupra unui tânăr până la urmă. Să nu mai vorbim de faptul că un singur om nu poate să care în spate alți 10."Orice, dar orice se întâmplă, nu este niciun jucător atât de analizat şi criticat. De parcă el e singurul responsabil de rezultatele echipei naţionale. Cum se întâmplă ceva, analiză pe Ianis. Aoleu, a făcut Ianis, n-a făcut Ianis, că a pasat, că n-a pasat. Este singurul jucător care este analizat la sânge după fiecare meci. După jumătate de repriză, după fiecare minut pe care îl joacă… De ce? De ce numai el?", a continuat Gică Popescu.Gică Hagi, ținta atacurilor redirecționate către IanisÎn același timp, Gică Popescu îi ține partea și fostului său coleg din Generația de Aur, Gică Hagi. El susține că fostul decar al naționalei a dat totul pentru fotbal, atât în timpul activității sportive cât și după aceea. Mai mult, Popescu spune că Hagi este un exemplu pentru oamenii de fotbal din România."Mi se pare o atitudine incorectă faţă de el. De ce? Pentru că îl cheamă Hagi? Pentru că Gică Hagi spune lucrurilor pe nume? Că el spune aceleaşi lucruri de un an, doi. Când vorbeşte Gică Hagi, restul ar trebui să ia notiţe! De ce totul este un atac către un om care are un proiect fotbalistic şi care a demonstrat cum trebuie făcute lucrurile? Numai la noi e nebunia asta, că în spatele declaraţiilor se ascunde ceva. Nu vedeţi cât de sincer e şi cât iubeşte fotbalul? Şi-a investit toţi banii în fotbal", a încheiat Gică Popescu, potrivit Fanatik.